
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL 2012  METŲ RAJONO SAVIVALDYBĖS BIUDŽETO PROJEKTO RENGIMO

2011 m. gruodžio 9 d. Nr. AT-1738 
Šakiai


Vadovaudamasis Lietuvos Respublikos Vyriausybės 2001 m. gegužės 14 d. nutarimo Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo (Žin., 2001, Nr. 42-1455, 2004, Nr. 96-3531) 33 p., 2009 m. birželio 25 d. rajono savivaldybės tarybos sprendimu Nr. T-243 „Dėl savivaldybės administracijos seniūnijų veiklos programų sudarymo ir asignavimų paskirstymo tvarkos aprašo tvirtinimo“,  2006 m. birželio 29 d. įsakymu Nr. AT-727 patvirtinta Savivaldybės biudžeto rengimo tvarka, 


1. Į p a r e i g o j u:


1.1.  savivaldybės asignavimų valdytojus:


1.1.1.  pateikti iki 2011 m. gruodžio 31 d. savivaldybės administracijos Biudžeto ir turto skyriui planuojamų išlaidų sąmatas 2012 metams pagal valstybines funkcijas ir numatomas tvirtinti programas;


1.1.2. asignavimus (išskyrus švietimo įstaigose ir išskyrus komunalinius mokesčius) planuoti neviršijant 2011 m. vasario 23 d. patvirtinto rajono savivaldybės biudžeto lygio;


1.1.3. asignavimus švietimo įstaigose (išskyrus Šakių rajono meno mokyklą ir Šakių jaunimo kūrybos ir sporto centrą) ūkio reikmėms  (išskyrus komunalinių paslaugų bei pavėžėjimo išlaidų straipsnius) planuoti:


1.1.3.1. ikimokyklinio ugdymo įstaigoje ir skyriuje  – 920 Lt 1 vaikui metams;


1.1.3.2. bendrojo lavinimo įstaigoje – 130 Lt 1 mokiniui metams; 


1.1.3. derinti su Biudžeto ir turto skyriaus vedėja planuojamus asignavimus valstybinėms (perduotoms savivaldybei) funkcijoms vykdyti;


1.1.4. asignavimus mokinių pavėžėjimui pagal rajono administracijos direktoriaus įsakymu patvirtintus maršrutus planuoti 190 d. 

1.1.5. planuoti lėšas darbo užmokesčiui ir Sodros įmokoms atsižvelgiant į savivaldybės administracijos direktoriaus įsakymais patvirtintą įstaigų rekomenduojamą pareigybinę struktūrą ir nustatytus rekomenduojamus darbo užmokesčio priskaitymo koeficientus bei įstaigų vadovų įsakymais patvirtintą pareigybinę struktūrą;


1.1.6. suderinti elektrai ir šildymui planuojamus asignavimus su Ūkio skyriaus vyresniąja specialiste Aušra Slidziauskiene;


1.2. rajono savivaldybės seniūnijų seniūnus;


1.2.1. pateikti iki 2011 m. gruodžio 31 d. savivaldybės administracijos Regioninės plėtros skyriui parengtas veiklos programas;


1.2.2. nustatyti, jog seniūnai atsako už programų sudarymą ir vykdymą neviršijant patvirtintų asignavimų, už skirtų asignavimų efektyvų, atitinkantį programoje nustatytus tikslus, naudojimą;


2.  N u s t a t a u,  jog asignavimų valdytojai atsakingi už savalaikį ir teisingą duomenų pateikimą.

Direktorius




                  Juozas Puodžiukaitis

